मुंबई पुलिस ने अनिल जयसिंघानी को गुजरात से पकड़ा, अनिक्षा पहले से पुलिस कस्टडी में
Maharashtra's Deputy Chief Minister Devendra Fadnavis Wife Amruta Fadnavis Designer Case  महाराष्ट्र के उपमुख्यमंत्री देवेंद्र फडणवीस की पत्नी अमृता फडणवीस को रिश्वत देने और ब्लैकमेल करने वाली डिजाइनर के पिता अनिल जयसिंघानी को गिरफ्तारी कर लिया गया है
महाराष्ट्र के उपमुख्यमंत्री देवेंद्र फडणवीस की पत्नी अमृता फडणवीस को रिश्वत देने और ब्लैकमेल करने वाली डिजाइनर के पिता अनिल जयसिंघानी को गिरफ्तारी कर लिया गया है। मुंबई पुलिस ने अनिल को सोमवार को गुजरात से गिरफ्तार किया है। क्राइम ब्रांच अधिकारी ने इसकी जानकारी दी है। उन्होंने बताया कि अनिल पर पहले से 14 से 15 मामले लंबित हैं। हालांकि मामले में अभी ज्यादा जानकारी सामने नहीं आई है।
वहीं पुलिस ने 16 मार्च को डिजाइनर अनिक्षा जयसिंघानी को गिरफ्तार कर लिया था। उसे 21 मार्च तक की पुलिस कस्टडी में भेज दिया गया है। उसके खिलाफ IPC की धारा 120, 385, 8 और 12 के तहत मामला दर्ज किया गया है।
अनिल जयसिंघानी पर 5 राज्यों में 17 केस दर्ज 
अनिल जयसिंघानी पर आरोप है कि वह सट्टेबाज है। वह उल्लासनगर का रहने वाला है। उस पर 5 राज्यों में 17 केस दर्ज हैं। इतना ही नहीं वह करीब 8 सालों से फरार चल रहा था। इससे पहले वह सट्टेबाजी के केस में तीन बार गिरफ्तार हो चुका है। उसके खिलाफ गोवा पुलिस ने मई 2019 को लुकआउट नोटिस भी जारी किया था। इसके अलावा 8 साल पहले मई 2015 में गुजरात ED ने अनिल के दो घरों पर छापेमारी की थी।
उस वक्त अनिल पर मनी लॉन्ड्रिंग के तहत मामला दर्ज किया गया था। इस दौरान वह खराब स्वास्थ्य का हवाला देते हुए फरार हो गया था। 
पढ़िए अमृता ने FIR में क्या लिखवाया...
अमृता ने पुलिस को बताया, 'अनिक्षा नाम की डिजाइनर ने नवंबर 2021 में पहली बार मुझसे संपर्क किया था। उसने मुझे बताया था कि वह कपड़े, ज्वेलरी और फुटवियर डिजाइन करती है। हम दोनों की मुलाकात एक कार्यक्रम में हुई थी। इस दौरान अनिक्षा ने मुझसे उसकी डिजाइन की हुई ज्वेलरी और फुटवियर पहनने और उनका प्रमोशन करने की अपील की थी। मुझे उस पर तरस आया और मैंने हां कर दी। पहली मुलाकात में उसने मुझे बताया था कि उसकी मां की मौत हो चुकी है।
एक बार मेरे घर आकर उसने मेरे स्टाफ के लोगों को कपड़े और ज्वेलरी दी थी और मुझसे रिक्वेस्ट की थी कि मैं उन्हें पहनूं। मुझे याद नहीं है कि मैंने उसकी दी ड्रेस कभी पहनी भी थी या नहीं। इन चीजों को मेरे स्टाफ ने लौटा दिया या डोनेट कर दिया था, क्योंकि मेरे पास उसका दिया कोई सामान नहीं है।
ऐसी ही एक मुलाकात में अनिक्षा ने दावा किया था कि उसके पिता के कई पॉलिटिकल पार्टी के नेताओं के साथ करीबी संबंध हैं। उसने वहां मौजूद एक कर्मचारी को लिफाफा देकर मुझे देने को कहा जब मैंने लिफाफा खोला तो उसमें हाथ से लिखा हुआ नोट था। उसमें क्या लिखा हुआ था मुझे समझ नहीं आया और मैंने उसे एक तरफ रख दिया।
एक बार अनिक्षा ने मेरे बॉडीगार्ड से झूठ बोला और मेरी कार में बैठी गईं। उसने मुझे बताया कि उसके पिता पुलिस को सटोरियों की जानकारी देते थे। उसने ऑफर किया कि अगर इन सटोरियों के खिलाफ एक्शन लेना है, तो पुलिस से कहकर पैसे भी कमाए जा सकते हैं। या फिर कोई एक्शन न लेकर सटोरियों से पैसे ऐंठे जा सकते हैं। ये सुनने के बाद मैंने उसे कार से नीचे उतरने को कहा। फिर मैंने उसके कॉल उठाने बंद कर दिए।
16 फरवरी को रात 9 बजकर 30 मिनट पर अनिक्षा ने मुझे कॉल करके बताया कि उसके पिता को एक केस में आरोपी बनाया गया है। अगर मैं उन्हें बचा लेती हूं तो वह मुझे 1 करोड़ रुपए देगी। यह सुनने के बाद मैंने फोन रख दिया और उसका नंबर ब्लॉक कर दिया।'
प्रियंका चतुर्वेदी को फडणवीस की पत्नी ने कहे थे चतुर और औकात जैसे शब्द
अमृता फडणवीस के डिजाइनर अनिक्षा पर 1 करोड़ की रिश्वत और धमकी देने के आरोप सामने आने के बाद से महाराष्ट्र में विवाद शुरू हो गया। इसे लेकर उद्धव गुट की राज्यसभा सांसद प्रियंका चतुर्वेदी ने ट्वीट कर अमृता पर निशाना साधा था।
प्रियंका चतुर्वेदी ने कहा- एक अपराधी की बेटी पहले उपमुख्यमंत्री की पत्नी से संपर्क करती है। फिर उनके घर आना-जाना भी शुरू हो जाता है। डिप्टी CM के मुताबिक यह दोस्ती 5 साल चलती है। उपमुख्यमंत्री की पत्नी को वह महंगे कपड़े, गहने देती है। इतना ही नहीं गाड़ी में साथ घूमती है।
अमृता फडणवीस का जवाब- अमृता ने कहा कि मैडम चतुर, आप पहले मुझे एक फर्जी मामले में फंसाने की कोशिश कर चुकी हैं। जहां पर कहा गया कि मुझे एक्सिस बैंक से कुछ गलत फायदे मिले हैं, अब आप मेरी सच्चाई पर भी सवाल उठा रही हैं। वैसे ये तो स्वाभाविक है अगर कोई आपका विश्वास जीतता और फिर केस बंद करने के लिए आपको रिश्वत देता तो आप ऐसे शख्स की अपने मास्टर के जरिए मदद जरूर करतीं। ये आपकी औकात है। पूरी खबर यहां पढ़ें...
अमृता से जुड़ी ये खबरें भी पढ़ सकते हैं...
महाराष्ट्र गवर्नर को मिला उपमुख्यमंत्री की पत्नी का साथ, अमृता फडणवीस बोलीं- राज्यपाल दिल से एक मराठी मानुष
महाराष्ट्र में छत्रपति शिवाजी पर राज्यपाल भगत सिंह कोश्यारी की टिप्पणी पर विवाद के बीच, उपमुख्यमंत्री देवेंद्र फडणवीस की पत्नी अमृता फडणवीस उनके समर्थन में उतर आईं थीं। उनका मानना है कि राज्यपाल दिल से एक मराठी मानुष हैं। महाराष्ट्र आने के बाद उन्होंने मराठी सीखी है। राज्यपाल कोश्यारी की टिप्पणी के विरोध में शिंदे गुट के विधायकों ने नाराजगी जताई थी। पूरी खबर यहां पढ़ें...
फडणवीस की पत्नी ने मोदी को राष्ट्रपिता बताया, कहा- गांधी जी पुराने भारत के, प्रधानमंत्री न्यू इंडिया के फादर ऑफ नेशन
महाराष्ट्र के डिप्टी CM देवेंद्र फडणवीस की पत्नी ने प्रधानमंत्री नरेंद्र मोदी को आधुनिक भारत का राष्ट्रपिता बताया था। उनसे जब महात्मा गांधी के बारे में पूछा गया तो उन्होंने कहा था कि देश के दो राष्ट्रपिता हैं। अमृता फडणवीस नागपुर में ‘अभिव्यक्ति वैदर्भीय लेखिका संस्था’ की ओर से ‘अभिरूप न्यायालय’ कार्यक्रम में हिस्सा लेने पहुंची थीं। इस दौरान ही उन्होंने यह बयान दिया था। पूरी खबर यहां पढ़ें...